Business Start-Up Center Bar i Caritas Crne Gore za potrebe projekta “Support for Development of Sustainable Social Enterprises” raspisuju:

***JAVNI POZIV ZA DODJELU GRANTOVA POSTOJEĆIM I NOVOOSNOVANIM PRAVNIM LICIMA IZ OBLASTI SOCIJALNOG PREDUZETNIŠTVA***

|  |
| --- |
| **1. OPŠTE INFORMACIJE** |

|  |  |
| --- | --- |
| **Broj grantova:** | Najviše 8 grantova biće dodijeljeno postojećim ili novoosnovanim pravnim licima koja posluju u oblasti socijalnog preduzetništva. |
| **Iznos sredstava:** | Maksimalan iznos je 3.875,00 eura po jednom projektu. Podrška će biti pružena na osnovu biznis planova i obuhvatiće: opremu, registraciju, povećanje vidljivosti (web stranica, društveno umrežavanje, brendiranje), usluge savjetovanja, sertifikaciju itd. |
| **Opšti uslovi** | Ciljna grupa projekta su nezaposlena lica: mladi, žene, socijalno ugrožena lica, osobe sa invaliditetom i dugoročno nezaposlena lica.  Podrška je predviđena za   1. Osobe na području opština Bar, Berane, Cetinje i Herceg Novi koja žele da pokrenu socijalno preduzeće. Prednost u selekciji imaće pripadnici ciljne grupe projekta i osobe koje namjeravaju trajno zaposliti socijalo ugroženo lice. Uz biznis plan lica mogu priložiti: Rješenje o invaliditetu, Potvrda o socijalnoj pomoći, Potvrda sa biroa rada zavisno kojoj kategoriji pripadaju. 2. Registrovana pravna lica koja posluju u oblasti socijalnog preduzetništva na području opština Bar, Berane, Cetinje i Herceg Novi. Dokaz koji se prilaže - Potvrda o registraciji i dio statuta u kojem je prikazana socijalna djelatnost |

|  |
| --- |
| **2. NAČIN PRIJAVE** |

Zainteresovani treba da pošalju prijavu sa dokumentacijom na sljedeću e-mail adresu: i.tomasevic@bscbar.org **najkasnije do 22.09.2024. godine do 24:00 sata.**

Prijava treba da sadrži:

a) Prijavni obrazac za dodjelu granta (u prilogu)

b) Biznis plan (u prilogu)

c) Potvrdu o registraciji pravnog lica koje posluje u oblasti socijalnog preduzetništva ili dokaz nadležnih organa o: stepenu invaliditeta, socijalnoj ugroženosti ili nezaposlenosti za lica koja konkurišu za start-up grant

d) Potpisanu izjavu podnosioca prijave (Izjava u prilogu)

Više informacija o javnom pozivu je navedeno u Opštim smjernicama za dodjelu grantova postojećim i novoosnovanim pravnim licima iz oblasti socijalnog preduzetništva. Pravna lica, odnosno osobe sa invaliditetom koje žele da apliciraju na Javnom pozivu su obavezni da preuzmu: Opšte smjernice za dodjelu grantova postojećim i novoosnovanim pravnim licima iz oblasti socijalnog preduzetništva i obrasce za prijavu sa web stranica https://www.bscbar.org/ i https://caritascg.me/

Bar, 03.09.2024. godine

**OPŠTE SMJERNICE ZA DODJELU GRANTOVA POSTOJEĆIM I NOVOOSNOVANIM PRAVNIM LICIMA IZ OBLASTI SOCIJALNOG PREDUZETNIŠTVA**

**(TERMS OF REFERENCES)**

|  |
| --- |
| **1. O PROJEKTU** |

Projekat: “Support for Development of Sustainable Social Enterprises”. Ciljna grupa: mladi, žene, dugoročno nezaposleni, lica sa invaliditetom, socijalno ugrožena lica, korisnici materijalne pomoći. Takođe, korisnici projekta su postojeća pravna lica iz oblasti socijalnog preduzetništva koja imaju potrebu da: unaprijede svoje poslovanje, postanu održiva ili zaposle nove radnike iz ugrožene kategorije stanovništva.

Cilj projekta je povećanje zaposlenosti i mogućnosti za zapošljavanje mladih, žena, nisko-kvalifikovane radne snage, osoba sa invaliditetom i dugotrajno nezaposlenih kroz razvoj i podršku pravnim licima iz oblasti socijalnog preduzetništva.

Ostvarenje cilja će se postići kroz:

• Pružanje obuke za sticanje preduzetničkih vještina za 30 lica kako bi ih podržali da pripreme biznis plan za osnivanje pravnog lica iz oblasti socijalnog preduzetništva ili unaprijede svoje vještine iz oblasti preduzetništva;

• Pružanje podrške za 8 osoba da osnuju sopstveno ili se zaposle u postojećem pravnom licu iz oblasti socijalnog preduzetništva;

• Unaprjeđenje kapaciteta za 8 postojećih ili novosnovanih pravnih lica iz oblasti socijalnog preduzetništva u oblastima poput: promocije, marketinga, umrežavanja, finansija i kupovine opreme za rad;

• Pravnim licima iz oblasti socijalnog preduzetništva koja učestvuju ili se osnuju kroz projekat omogućićemo unaprjeđenje poslovanja kroz nova partnerstva, nove kupce, investitore itd., što će rezultirati i zapošljavanjem 8 osoba iz ciljne grupe nakon završetka projekta.

|  |
| --- |
| **2. O PROGRAMU DODJELE GRANTOVA** |

Osnovni cilj dodjele grantova je unaprijediti poslovanje postojećih i novoosnovanih pravnih lica- socijalnih preduzeća da postanu održiva ili zaposle nove radnike iz ugrožene kategorije stanovništva.

Očekivani rezultat poziva je:

* Unapređenje poslovanja 8 pravnih lica -socijalnih preduzeća
* Otvaranje novih radnih mjesta i zapošljavanje 8 osoba iz ciljne grupe u trajanju od minimalno 6 mjeseci, nakon realizacije projekta.

|  |
| --- |
| **3. PRIHVATLJIVI PODNOSIOCI PRIJAVA** |

Na ovaj poziv se mogu prijaviti:

a) Osobe koje žele pokrenuti socijalno preduzeće u opštinama Bar, Berane, Cetinje i Herceg Novi

b) Registrovani poslodavci iz oblasti socijalnog preduzetništva koji su registrovani kao pravna lica u opštinama Bar, Berane, Cetinje i Herceg Novi.

Sukob interesa: Na ovaj poziv se ne mogu prijaviti pravna lica koja su u potencijalnom sukobu interesa, odnosno koja na bilo koji način mogu uticati na proces objektivnog donošenja odluka. Projektno osoblje zadržava pravo odbijanja aplikacije za koju se utvrdi da se nalazi u potencijalnom sukobu interesa u skladu sa domaćim zakonodavstvom i pravilima Evropske unije.

|  |  |
| --- | --- |
| **4. RASPOLOŽIVA SREDSTVA** |  |

Ukupan iznos fonda za dodjelu grantova iznosi 31.000,00 €. Maksimalan iznos dostupan za pojedinačne biznis ideje je 3.875,00 €

|  |
| --- |
| **5. PRIHVATLJIVI TROŠKOVI** |

Sredstva iz ovog Javnog poziva se mogu iskoristiti samo za finansiranje sljedećih troškova:

1. Nabavka osnovnih sredstava i opreme za rad;
2. Nabavka roba, materijala i sirovina koji ne mogu biti predmetom neposredne preprodaje, nego moraju biti upotrijebljeni u poslovnoj djelatnosti;
3. Registraciju pravnog lica, povećanje vidljivosti (web stranica, društveno umrežavanje, brendiranje)
4. Usluge savjetovanja, sertifikacije i sl.

Svi drugi troškovi koje podnosioci prijave mogu imati neće biti prihvaćeni.

Sredstva, materijali, oprema, alati i slično moraju biti nabavljeni u skladu s domaćim zakonodavstvom i pravilima Evropske unije.

Nabavka korišćene opreme i troškovi PDV-a nisu prihvatljivi.

|  |
| --- |
| **6. VREMENSKI ROK** |

Selekcija dobitnika granta biće obavljena najkasnije do kraja septembra 2024. godine. Rok za potpisivanje Ugovora je 15 dana nakon odluke komisije o dodjeli granta.

Sredstva će biti dostupna nakon što izabrani kandidati ispune sve uslove propisane ovim Javnim pozivom i Ugovorom.

|  |
| --- |
| **7. ROK I NAČIN PRIJAVE** |

Učesnici na Javnom pozivu treba da pošalju dokumentaciju na sljedeću email adresu: [i.tomasevic@bscbar.org](mailto:i.tomasevic@bscbar.org) najkasnije do 22.09.2024. godine do 24:00 sata.

Prijava treba da sadrži:

a) Prijavni obrazac za dodjelu granta (u prilogu)

b) Biznis plan (u prilogu)

c) Potvrdu o registraciji pravnog lica koje posluje u oblasti socijalnog preduzetništva ili dokaz nadležnih organa o: stepenu invaliditeta, socijalnoj ugroženosti ili nezaposlenosti za lica koja konkurišu za start-up grant (navedeni dokaz se može odnositi i na lice koje aplikant namjerava trajno da zaposli)

d) Potpisanu izjavu kandidata (Izjava u prilogu)

|  |
| --- |
| **8. KRITERIJUMI I NAČIN ZA IZBOR DOBITNIKA GRANTA** |

**Selekcija:** Prijave će, u ime Ugovarača, pregledati i ocjenjivati projektno osoblje sastavljeno od predstavnika projektnih partnera. Ocjena prijava će se vršiti na osnovu sljedećih kriterijuma:

- Relevantnost poslovne ideje sa osnovnim ciljem dodjele grantova

- Održivost poslovne djelatnosti na osnovu informacija iz biznis plana

- Iznos traženih sredstava

- Sopstveni finansijski doprinos podnosioca prijave.

- Mogućnost primanja u stalni radni odnos nezaposlenih socijalno ugroženih lica nakon završetka Projekta

Odluka o izboru dobitnika granta će se dostaviti svim pravnim i fizičkim licima, odnosno svima onima koji budu aplicirali na ovaj Javni poziv.

|  |
| --- |
| **9. POTPISIVANJE UGOVORA I NAČIN FINANSIRANJA** |

Ugovor o dodjeli granta će se potpisati sa svim dobitnicima/cama. Sredstva iz ovog poziva se neće uplaćivati na račune dobitnika granta nego će se izvršiti nabavka dobara i donirati dobitniku/ci.

Selekciju dobavljača i/ili izvođača radova će izvršiti projektni tim na osnovu prikupljenih ponuda u skladu sa lokalnim zakonodavstvom i pravilima Evropske unije.

Projektno osoblje će u pismenoj formi informisati lica kojima su odobrena sredstva o njihovim obavezama nakon selekcije.

|  |
| --- |
| **10. MONITORING** |

Projektno osoblje će kontinuirano pratiti i pružato savjetodavnu podršku izabranim dobitnicima granta. Monitoring i praćenje se može obavljati putem posjeta i telefonskih razgovora, te će se na ovaj način moći utvrditi napredak i samoodrživost podržanih biznisa, ali i pružiti savjetodavna podrška krajnjim korisnicima.

|  |
| --- |
| **11. KONTAKT** |

Za sve dodatne informacije možete kontaktirati:

Kontakt osoba: Saša Jovanović, BSC Bar

Email: s.jovanovic@bscbar.org

Telefon: + 382 69 328 329

**PRIJAVNI OBRAZAC ZA DODJELU GRANTA**

Rok za dostavljanje prijave je 22.09.2024. godine do 24:00 sata

|  |  |  |
| --- | --- | --- |
| 1. | Naziv pravnog ili fizičkog lica |  |
| 2. | Opština |  |
| 3. | Poštanska adresa |  |
| 4. | E-mail adresa |  |
| 5. | Broj telefona |  |
| 6. | Naziv biznis ideje |  |
| 7. | Sektor (primjer: trgovina, ugostiteljstvo i sl.) |  |
| 8. | Mjesto (opština) |  |
| 9. | Ukupan broj planiranih socijalno ugroženih lica ili osoba sa invaliditetom koje se namjeravaju zaposliti |  |
| 10. | Vrsta planiranih troškova/investicije |  |
| 11. | Tražena sredstva od Projekta ( maksimalno € 3.875 ) |  |
| 12. | Sopstveni finansijski doprinos |  |
| 13. | Popis dokumenata koje dostavljate u prilogu |  |

Mjesto i datum prijave:

Ime i prezime kandidata/ odgovorne osobe:

**IZJAVA PODNOSIOCA PRIJAVE ZA DODJELU GRANTOVA POSTOJEĆIM I NOVOOSNOVANIM PRAVNIM LICIMA IZ OBLASTI SOCIJALNOG PREDUZETNIŠTVA**

**,,** **Support for Development of Sustainable Social Enterprises ”**

Ja, dolje potpisani/a (upisati ime i prezime) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u svojstvu (upisati funkciju)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pod punom materijalnom i krivičnom odgovornošću potvrđujem da su navedeni podaci u Prijavnom obrascu za dodjelu granta tačni, te da sam upoznat/a i da prihvatam sve uslove navedene u Opštim smjernicama za dodjelu grantova postojećim i novoosnovanim pravnim licima iz oblasti socijalnog preduzetništva u okviru projekta ,, Support for Development of Sustainable Social Enterprises’’.

Uz prijavu dostavljam (navesti priložene dokumente):

- Prijavni obrazac za dodjelu granta (obrazac u prilogu)

- Biznis plan (u prilogu)

- Potvrdu o registraciji pravnog lica koje posluje u oblasti socijalnog preduzetništva dokaz nadležnih organa o: stepenu invaliditeta, socijalnoj ugroženosti ili nezaposlenosti za lica koja konkurišu za start-up grant

- Izjavu podnosioca prijave

Ime i prezime:

Potpis:

M.P.